title: Sklep Sveta (EU) 2015/397 z dne 5. marca 2015 o oblikovanju stališča, ki se sprejme v imenu Evropske unije v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128, 129, o spremembi 2 globalnega tehničnega predpisa ZN št. 3 glede zaviranja motornih koles ter o spremembi 3 globalnega tehničnega predpisa ZN št. 4 glede svetovnega certifikacijskega postopka za težka vozila

text:
               11.3.2015

               SL

               Uradni list Evropske unije

               L 66/12

         SKLEP SVETA (EU) 2015/397
   z dne 5. marca 2015
   o oblikovanju stališča, ki se sprejme v imenu Evropske unije v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128, 129, o spremembi 2 globalnega tehničnega predpisa ZN št. 3 glede zaviranja motornih koles ter o spremembi 3 globalnega tehničnega predpisa ZN št. 4 glede svetovnega certifikacijskega postopka za težka vozila
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je v skladu s Sklepom Sveta 97/836/ES (1) pristopila k Sporazumu Ekonomske komisije Združenih narodov za Evropo (v nadaljnjem besedilu: UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidiran sporazum iz leta 1958).

               (2)

               Unija je v skladu s Sklepom Sveta 2000/125/ES (2) pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (v nadaljnjem besedilu: Vzporedni sporazum).

               (3)

               Direktiva 2007/46/ES Evropskega parlamenta in Sveta (3) je nadomestila sisteme homologacij držav članic s postopkom homologacije v Uniji ter vzpostavila harmonizirani okvir, ki vsebuje upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU za homologacijo vozil vključeni pravilniki ZN kot zahteve za homologacijo ali kot alternativa zakonodaji Unije. Od sprejetja navedene direktive, pravilniki ZN vedno bolj nadomeščajo zakonodajo Unije v okviru homologacije vozil v EU.

               (4)

               Ob upoštevanju izkušenj in tehničnega razvoja je treba prilagoditi zahteve, ki se nanašajo na nekatere elemente ali lastnosti, ki so zajete v pravilnikih ZN št. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128, 129, globalnem tehničnem predpisu ZN št. 3 glede zaviranja motornih koles ter globalnem tehničnem predpisu ZN št. 4 glede svetovnega certifikacijskega postopka za težka vozila.

               (5)

               Zato je potrebno, da se v zvezi s sprejetjem navedenih aktov ZN oblikuje stališče, ki se v imenu Unije sprejme v upravnem odboru Revidiranega sporazuma iz leta 1958 ter izvršilnem odboru Vzporednega sporazuma –

         SPREJEL NASLEDNJI SKLEP:
   Člen 1
   Stališče, ki se v imenu Unije sprejme v okviru upravnega odbora Revidiranega sporazuma iz leta 1958 ter izvršilnega odbora Vzporednega sporazuma na zasedanju med 10. in 13. marcem 2015, je glasovati za akte ZN iz Priloge k temu sklepu.
   Člen 2
   Ta sklep začne veljati na dan sprejetja.

      V Bruslju, 5. marca 2015

            Za Svet

            Predsednica

         D. REIZNIECE-OZOLA

      (1)  Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) (UL L 346, 17.12.1997, str. 78).

      (2)  Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).

      (3)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).

      PRILOGA

                  Predlog Dodatka 16 k spremembam 02 Pravilnika št. 3 (odsevne naprave)

                  ECE/TRANS/WP.29/2015/14

                  Predlog Dodatka 24 k spremembam 02 Pravilnika št. 7 (pozicijske svetilke, zavorne svetilke in gabaritne svetilke)

                  ECE/TRANS/WP.29/2015/15

                  Predlog Dodatka 13 k spremembam 11 Pravilnika št. 13 (zavorni sistemi težkih vozil)

                  ECE/TRANS/WP.29/2015/6

                  Predlog Dodatka 8 k spremembam 04 Pravilnika št. 19 (žarometi za meglo)

                  ECE/TRANS/WP.29/2015/16

                  Predlog Dodatka 20 k Pravilniku št. 23 (luči za vzvratno vožnjo)

                  ECE/TRANS/WP.29/2015/17

                  Predlog Dodatka 44 k spremembam 03 Pravilnika št. 37 (žarnice z žarilno nitko)

                  ECE/TRANS/WP.29/2015/18

                  Predlog Dodatka 17 k Pravilniku št. 38 (zadnje svetilke za meglo)

                  ECE/TRANS/WP.29/2015/19

                  Predlog Dodatka 2 k spremembam 04 Pravilnika št. 41 (emisije hrupa iz motornih koles)

                  ECE/TRANS/WP.29/2015/2

                  Predlog Dodatka 4 k spremembam 01 Pravilnika št. 43 (varnostna zasteklitev)

                  ECE/TRANS/WP.29/2015/11

                  Popravek 5 Revizije 3 Pravilnika št. 43 (varnostna zasteklitev)

                  ECE/TRANS/WP.29/2015/34

                  Predlog Dodatka 9 k spremembam 01 Pravilnika št. 45 (čistilniki žarometov)

                  ECE/TRANS/WP.29/2015/20

                  Predlog Dodatka 6 k spremembam 06 Pravilnika št. 48 (vgradnja svetlobnih in svetlobno-signalnih naprav)

                  ECE/TRANS/WP.29/2015/21
                  ECE/TRANS/WP.29/2015/21/Corr.1

                  Predlog Dodatka 8 k spremembam 05 Pravilnika št. 48 (vgradnja svetlobnih in svetlobno-signalnih naprav)

                  ECE/TRANS/WP.29/2015/22
                  ECE/TRANS/WP.29/2015/22/Corr.1

                  Predlog Dodatka 15 k spremembam 04 Pravilnika št. 48 (vgradnja svetlobnih in svetlobno-signalnih naprav)

                  ECE/TRANS/WP.29/2015/23
                  ECE/TRANS/WP.29/2015/23/Corr.1

                  Predlog Dodatka 17 k Pravilniku št. 50 (pozicijske svetilke, zavorne svetilke, smerne svetilke za mopede in motorna kolesa)

                  ECE/TRANS/WP.29/2015/24

                  Predlog sprememb 03 Pravilnika št. 51 (hrup vozil kategorij M in N)

                  ECE/TRANS/WP.29/2015/3

                  Predlog Dodatka 15 k spremembam 01 Pravilnika št. 53 (vgradnja svetlobnih in svetlobno-signalnih naprav za vozila kategorije L3)

                  ECE/TRANS/WP.29/2015/25
                  ECE/TRANS/WP.29/2015/25/Corr.1
                  ECE/TRANS/WP.29/2015/25/Corr.2

                  Predlog Dodatka 4 k spremembam 01 Pravilnika št. 55 (mehanski sistemi za spenjanje)

                  ECE/TRANS/WP.29/2015/7

                  Predlog sprememb 02 k Pravilniku št. 59 (nadomestni sistemi za dušenje zvoka)

                  ECE/TRANS/WP.29/2015/4

                  Predlog Dodatka 15 k Pravilniku št. 75 (pnevmatike za motorna kolesa/kolesa z motorjem)

                  ECE/TRANS/WP.29/2015/8

                  Predlog Dodatka 2 k spremembam 03 Pravilnika št. 78 (zavorni sistemi vozil kategorije L)

                  ECE/TRANS/WP.29/2015/9

                  Predlog Dodatka 6 k Pravilniku št. 86 (vgradnja svetlobnih in svetlobno-signalnih naprav za kmetijske traktorje)

                  ECE/TRANS/WP.29/2015/26

                  Predlog Dodatka 6 k spremembam 01 Pravilnika št. 98 (žarometi s svetlobnimi viri, ki delujejo na principu električnega praznjenja v plinu)

                  ECE/TRANS/WP.29/2015/27

                  Predlog Dodatka 10 k Pravilniku št. 99 (svetlobni viri, ki delujejo na principu električnega praznjenja v plinu)

                  ECE/TRANS/WP.29/2015/28

                  Predlog Dodatka 12 k spremembam Pravilnika št. 106 (pnevmatike za kmetijska vozila)

                  ECE/TRANS/WP.29/2015/10

                  Predlog Dodatka 2 k spremembam 06 Pravilnika št. 107 (vozila kategorij M2 in M3)

                  ECE/TRANS/WP.29/2014/77

                  Predlog Dodatka 3 k spremembam 05 Pravilnika št. 107 (vozila kategorij M2 in M3)

                  ECE/TRANS/WP.29/2015/12

                  Predlog Dodatka 3 k spremembam 06 Pravilnika št. 107 (vozila kategorij M2 in M3)

                  ECE/TRANS/WP.29/2015/44

                  Predlog Dodatka 3 k spremembam 01 Pravilnika št. 110 (vozila, ki za pogon uporabljajo stisnjen zemeljski plin/utekočinjen zemeljski plin)

                  ECE/TRANS/WP.29/2015/13

                  Predlog Dodatka 6 k spremembam 01 Pravilnika št. 112 (žarometi z asimetričnim kratkim svetlobnim pramenom)

                  ECE/TRANS/WP.29/2015/29

                  Predlog Dodatka 5 k spremembam 01 Pravilnika št. 113 (žarometi s simetričnim kratkim svetlobnim pramenom)

                  ECE/TRANS/WP.29/2015/30

                  Predlog Dodatka 7 k spremembam 02 Pravilnika št. 117 (pnevmatike, kotalni upor, hrup pri kotaljenju in oprijemljivost na mokrih površinah)

                  ECE/TRANS/WP.29/2015/5

                  Predlog Dodatka 4 k spremembam 01 Pravilnika št. 119 (svetilke za zavijanje)

                  ECE/TRANS/WP.29/2015/31

                  Predlog Dodatka 7 k spremembam 01 Pravilnika št. 123 (nastavljivi sistemi sprednje osvetlitve (AFS))

                  ECE/TRANS/WP.29/2015/32

                  Predlog Dodatka 4 k Pravilniku št. 128 (svetlobni viri s svetlečimi diodami (LED))

                  ECE/TRANS/WP.29/2015/33
                  ECE/TRANS/WP.29/2015/33/Corr.1

                  Predlog Dodatka 4 k Pravilniku št. 129 (izboljšani sistemi za zadrževanje otrok)

                  ECE/TRANS/WP.29/2015/43

                  Sprememba 2 globalnega tehničnega predpisa št. 3 (zavorni sistemi motornih koles)

                  ECE/TRANS/WP.29/2015/38
                  ECE/TRANS/WP.29/2015/39
                  ECE/TRANS/WP.29/AC.3/37

                  Sprememba 3 globalnega tehničnega predpisa št. 4 (svetovni certifikacijski postopek za težka vozila (WHDC))

                  ECE/TRANS/WP.29/2014/84
                  ECE/TRANS/WP.29/2014/85
                  ECE/TRANS/WP.29/AC.3/29
                  ECE/TRANS/WP.29/AC.3/38


title: 2013/790/EU: Sklep Sveta z dne 13. decembra 2013 o sprejetju spremembe 25. in 26. člena Konvencije o varstvu in uporabi čezmejnih vodotokov in mednarodnih jezer v imenu Evropske unije

text:
               21.12.2013

               SL

               Uradni list Evropske unije

               L 349/98

         SKLEP SVETA
   z dne 13. decembra 2013
   o sprejetju spremembe 25. in 26. člena Konvencije o varstvu in uporabi čezmejnih vodotokov in mednarodnih jezer v imenu Evropske unije
   (2013/790/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 192(1) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Evropska unija je pogodbenica Konvencije o varstvu in uporabi čezmejnih vodotokov in mednarodnih jezer (v nadaljevanju: Konvencija) po njeni odobritvi leta 1995 (1).

               (2)

               Glavni namen Konvencije je vzpostaviti okvir dvostranskega in večstranskega sodelovanja za preprečevanje in nadzor onesnaževanja čezmejnih vodotokov ter zagotoviti razumno uporabo vodnih virov v državah članicah Ekonomske komisije ZN za Evropo(UN/ECE).

               (3)

               Na sestanku leta 2003 so pogodbenice Konvencije izrazile željo, da se državam izven regije UN/ECE omogoči, da postanejo pogodbenice Konvencije, saj bi tako spodbudili čezmejno sodelovanje na ravni povodij po vsem svetu.

               (4)

               Druge okoljske konvencije UN/ECE (na primer Konvencija o dostopu do pravnega varstva v okoljskih zadevah in Konvencija o presoji čezmejnih vplivov na okolje) so odprte za države, ki se nahajajo izven regije UN/ECE.

               (5)

               Evropska skupnost se je udeležila sestanka pogodbenic leta 2003, kjer je bila sprejeta sprememba, ki dopušča kateri koli državi, ki je članica Združenih narodov, da pristopi h Konvenciji, če se njen pristop odobri na sestanku pogodbenic.

               (6)

               Sprememba bo začela veljati, ko jo sprejmejo vse države in organizacije, ki so bile pogodbenice Konvencije dne 28. novembra 2003.

               (7)

               Spremembo bi bilo treba sprejeti v imenu Unije –

         SPREJEL NASLEDNJI SKLEP:
   Člen 1
   Sprememba 25. in 26. člena (v nadaljnjem besedilu: sprememba) Konvencije o varstvu in uporabi čezmejnih vodotokov in mednarodnih jezer (v nadaljnjem besedilu: Konvencija) o odprtju pristopa h Konvenciji za vse države članice Združenih narodov, ki je bila sprejeta na tretjem sestanku pogodbenic, se sprejme v imenu Unije.
   Besedilo spremembe je priloženo temu sklepu.
   Člen 2
   Predsednik Sveta določi osebo, ki je pooblaščena, da v imenu Unije deponira listino o sprejetju spremembe iz člena 21(4) Konvencije in s tem izrazi soglasje Unije, da jo ta sprememba zavezuje.
   Člen 3
   Ta sklep začne veljati na dan sprejetja.

      V Bruslju, 13. decembra 2013

            Za Svet

            Predsednik

         V. MAZURONIS

      (1)  UL L 186, 5.8.1995, str. 42.

      SPREMEMBA KONVENCIJE O VODAH

                  (a)

                  V 25. členu Konvencije se za 2. odstavkom vstavi nov odstavek, ki se glasi:
                  „3.   Katera koli država, ki ni navedena v 2. odstavku in je članica Združenih narodov, lahko pristopi h Konvenciji, če se njen pristop odobri na sestanku pogodbenic. Taka država v svoji listini o pristopu izjavi, da je bil njen pristop h Konvenciji odobren na sestanku pogodbenic, in navede datum, kdaj je odobritev prejela. Dokler ta odstavek ne začne veljati v vseh državah in organizacijah, ki so bile pogodbenice Konvencije na dan 28. novembra 2003, se vloge za pristop držav članic Združenih narodov na sestankih pogodbenic ne obravnavajo.“
                  odstavki, ki sledijo, pa se ustrezno preštevilčijo;

                  (b)

                  v 26. členu se v 3. odstavku za besedami „omenjeno v 23. členu“ vstavijo besede „ali v 3. odstavku 25. člena“.


title: Sklep Evropskega parlamenta (EU) 2016/1474 z dne 28. aprila 2016 o razrešnici glede izvrševanja splošnega proračuna Evropske unije za proračunsko leto 2014, oddelek X – Evropska služba za zunanje delovanje

text:
               14.9.2016

               SL

               Uradni list Evropske unije

               L 246/141

         SKLEP EVROPSKEGA PARLAMENTA (EU) 2016/1474
   z dne 28. aprila 2016
   o razrešnici glede izvrševanja splošnega proračuna Evropske unije za proračunsko leto 2014, oddelek X – Evropska služba za zunanje delovanje
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2014 (1),

               —

               ob upoštevanju konsolidiranega zaključnega računa Evropske unije za proračunsko leto 2014 (COM(2015) 377 – C8-0208/2015) (2),

               —

               ob upoštevanju letnega poročila Računskega sodišča glede izvrševanja proračuna za proračunsko leto 2014 z odgovori institucij (3),

               —

               ob upoštevanju izjave o zanesljivosti (4) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije predložilo Računsko sodišče,

               —

               ob upoštevanju člena 314(10) in členov 317, 318 in 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5), zlasti členov 55, 99 in 164 do 167,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za zunanje zadeve (A8-0136/2016),

               1.

               podeli razrešnico visoki predstavnici Unije za zunanje zadeve in varnostno politiko glede izvrševanja proračuna Evropske službe za zunanje delovanje za proračunsko leto 2014;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Evropski službi za zunanje delovanje, Evropskemu svetu, Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 51, 20.2.2014.

      (2)  UL C 377, 13.11.2015, str. 1.

      (3)  UL C 373, 5.11.2015, str. 1.

      (4)  UL C 377, 13.11.2015, str. 146.

      (5)  UL L 298, 26.10.2012, str. 1.


title: Zahteva za zaščito imunitete in privilegijev Tobiasa Pflügerja Sklep Evropskega parlamenta z dne 24. novembra 2009 o zahtevi za zaščito imunitete in privilegijev Tobiasa Pflügerja (2009/2055(IMM))

text:
               21.10.2010

               SL

               Uradni list Evropske unije

               CE 285/84

         Torek, 24. novembra 2009Zahteva za zaščito imunitete in privilegijev Tobiasa Pflügerja
   P7_TA(2009)0082
   Sklep Evropskega parlamenta z dne 24. novembra 2009 o zahtevi za zaščito imunitete in privilegijev Tobiasa Pflügerja (2009/2055(IMM))
   2010/C 285 E/15

      Evropski parlament,
   ob upoštevanju zahteve Tobiasa Pflügerja za zaščito njegove imunitete, ki je bila razglašena na plenarnem zasedanju dne 5. maja 2009,
   ob upoštevanju člena 10 Protokola o privilegijih in imunitetah Evropskih skupnosti z dne 8. aprila 1965 in člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
   ob upoštevanju sodb Sodišča Evropskih skupnosti z dne 12. maja 1964 in 10. julija 1986 (1),
   ob upoštevanju člena 46 ustave Zvezne republike Nemčije,
   ob upoštevanju svojega sklepa z dne 16. maja 2006 o zahtevi za odvzem imunitete Tobiasu Pflügerju (2),
   ob upoštevanju členov 6(3) in 7 svojega Poslovnika,
   ob upoštevanju poročila Odbora za pravne zadeve (A7-0054/2009),

               A.

               ker se je Parlament že odločil odvzeti imuniteto Tobiasu Pflügerju s sklepom z dne 16. maja 2006, ki zadeva ista dejstva,

               B.

               ker se po pregledu zdi, da niti sodba proti Tobiasu Pflügerju z dne 2. marca 2009 niti zahteva javnega tožilca z dne 15. aprila 2009 za zvišanje kazni, ki mu je bila izrečena, ne ogroža pravic Parlamenta,

               1.

               se odloči, da ne zaščiti imunitete Tobiasa Pflügerja;

               2.

               naroči svojemu predsedniku, naj ta sklep in poročilo pristojnega odbora takoj posreduje ustreznemu organu Zvezne republike Nemčije.

      (1)  Zadeva 101/63 Wagner proti Fohrmannu in Krieru [1964], ECR 195, in zadeva 149/85 Wybot proti Faureju in drugim [1986], ECR 2391.

      (2)  UL C 297 E, 7. 12. 2006, str. 74.


title: Sklep Sveta z dne 19. julija 2002 o posledicah prenehanja veljavnosti Pogodbe o ustanovitvi Skupnosti za premog in jeklo (ESPJ) na mednarodne sporazume, ki jih je sklenila ESPJ

text:
Pomembno pravno obvestilo

|

32002D0596

Uradni list L 194 , 23/07/2002 str. 0036 - 0036

		Sklep Svetaz dne 19. julija 2002o posledicah prenehanja veljavnosti Pogodbe o ustanovitvi Skupnosti za premog in jeklo (ESPJ) na mednarodne sporazume, ki jih je sklenila ESPJ(2002/596/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 Pogodbe v zvezi s členom 300(1) Pogodbe,ob upoštevanju predloga Komisije,ob upoštevanju naslednjega:(1) Pogodba o evropski skupnosti za premog in jeklo v skladu s členom 97 preneha veljati 23. julija 2002.(2) ESPJ je sklenila vrsto mednarodnih sporazumov s tretjimi državami.(3) V teh sporazumih ni predvidena možnost prenehanja veljavnosti Pogodbe ESPJ.(4) Po prenehanju veljavnosti Pogodbe ESPJ bodo zadeve urejene s to pogodbo, urejene s Pogodbo o ustanovitvi Evropske skupnosti (ES), vključno s členom 133 Pogodbe.(5) Predstavniki vlad držav članic, ki so se sestali v okviru Sveta, so odločili, da ES prevzame pravice in obveznosti iz mednarodnih sporazumov, ki jih je sklenila ESPJ [1].(6) Velja, da je v interesu ES ohraniti v veljavnosti te mednarodne sporazume tudi po izteku veljavnosti Pogodbe ESPJ in treba jih je prenesti na ES.(7) Nekateri od teh sporazumov bodo morda potrebovali tehnične prilagoditve, zato da bodo v skladu s predpisi ES.(8) Udeležene tretje države bo treba obvestiti v ustrezni obliki –SKLENIL:Člen 1Od 24. julija 2002 ES prevzame pravice in obveznosti, ki izhajajo iz mednarodnih sporazumov, ki jih je sklenila ESPJ s tretjimi državami.Člen 2Komisija obvesti udeležene tretje države o tem, da ES prevzame pravice in obveznosti ESPJ iz teh sporazumov. Poleg tega izvede vse potrebne tehnične prilagoditve, da bodo ti sporazumi v skladu s predpisi ES, ter se, kjer je to primerno, pogaja o spremembah teh sporazumov.Člen 3Ta sklep začne veljati dan po objavi v Uradnem listu Evropskih skupnosti.Ta sklep se uporablja od 24. julija 2002.V Bruslju, 19. julija 2002Za SvetPredsednikT. Pedersen[1] UL L 194, 23.7.2002, str. 35.--------------------------------------------------


title: Sklep Sveta 2012/33/SZVP z dne 23. januarja 2012 o imenovanju posebnega predstavnika Evropske unije za mirovni proces na Bližnjem vzhodu

text:
               24.1.2012

               SL

               Uradni list Evropske unije

               L 19/17

         SKLEP SVETA 2012/33/SZVP
   z dne 23. januarja 2012
   o imenovanju posebnega predstavnika Evropske unije za mirovni proces na Bližnjem vzhodu
   SVET EVROPSKE UNIJE JE –
   ob upoštevanju Pogodbe o Evropski uniji, zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 21. julija 2003 sprejel Skupni ukrep 2003/537/SZVP (1) o imenovanju g. Marca OTTEJA za posebnega predstavnika Evropske unije (PPEU) za mirovni proces na Bližnjem vzhodu.

               (2)

               G. Andreasa REINICKEJA bi bilo treba imenovati za PPEU za mirovni proces na Bližnjem vzhodu za obdobje od 1. februarja 2012 do 30. junija 2013.

               (3)

               PPEU bo svoj mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   G. Andreas REINECKE se imenuje za posebnega predstavnika Evropske unije (PPEU) za mirovni proces na Bližnjem vzhodu (v nadaljnjem besedilu: mirovni proces) za obdobje od 1. februarja 2012 do 30. junija 2013. Mandat PPEU lahko na predlog visokega predstavnika Unije za zunanje zadeve in varnostno politiko (VP) preneha veljati prej, če tako odloči Svet.
   Člen 2
   Cilji politik
   1.   Mandat PPEU temelji na političnih ciljih Unije v zvezi z mirovnim procesom.
   2.   Ti cilji med drugim vključujejo:

               (a)

               dosego splošnega miru na podlagi ustreznih resolucij Varnostnega sveta Združenih narodov (RVSZN), madridskih načel, časovnega načrta, sporazumov, ki so jih stranke že sprejele in arabske mirovne pobude;

               (b)

               rešitev soobstoja dveh držav, Izraela in demokratične, mejne, trdne, miroljubne in suverene Palestinske države, ki v miru živita druga ob drugi znotraj varnih in priznanih meja ter vzdržujeta normalne odnose s svojimi sosedi v skladu z RVSZN 242 (1967), 338 (1973), 1397 (2002) in 1402 (2002) ter madridskimi načeli;

               (c)

               rešitev izraelsko-sirskega in izraelsko-libanonskega konflikta;

               (d)

               rešitev vprašanja statusa Jeruzalema kot bodočega glavnega mesta dveh držav ter pravično, izvedljivo in sporazumno rešitev problema palestinskih beguncev;

               (e)

               nadaljnje ukrepanje po mirovnem procesu, ki vodi do sporazuma o dokončnem statusu in ustanovitve palestinske države, vključno s krepitvijo vloge četverice Bližnjega vzhoda (v nadaljnjem besedilu: četverica) kot varuha časovnega načrta, zlasti pri spremljanju izvajanja obveznosti, ki so bile obema stranema dodeljene s časovnim načrtom, in v skladu z vsemi mednarodnimi prizadevanji za dosego vsestranskega arabsko-izraelskega miru.

         3.   Ti cilji temeljijo na zavezanosti Unije, da sodeluje z vpletenimi stranmi in partnerji znotraj mednarodne skupnosti, zlasti v okviru četverice, da se izkoristi vsaka priložnost za mir in dostojno prihodnost vseh ljudi na tem območju.
   4.   PPEU podpira delo VP na tem območju, med drugim tudi v okviru četverice.
   Člen 3
   Naloge
   Da bi dosegel politične cilje, ima PPEU naslednje naloge:

               (a)

               s strani Unije zagotavlja aktivne in učinkovite prispevke k ukrepom in pobudam, ki vodijo do končne rešitve izraelsko-palestinskega, izraelsko-sirskega in izraelsko-libanonskega spora;

               (b)

               spodbuja in vzdržuje tesne stike z vsemi vpletenimi stranmi v mirovnem procesu, drugimi državami na tem območju, članicami četverice in drugimi zadevnimi državami, pa tudi z ZN in drugimi ustreznimi mednarodnimi organizacijami, da bi skupaj okrepili mirovni proces;

               (c)

               zagotavlja stalno prisotnost Unije v ustreznih mednarodnih forumih ter sodeluje pri kriznem upravljanju in preprečevanju kriz;

               (d)

               spremlja in podpira mirovna pogajanja med vpletenimi stranmi in v imenu Unije pripravlja predloge v kontekstu teh pogajanj;

               (e)

               če je k temu pozvan, prispeva k izvajanju mednarodnih sporazumov, doseženih med vpletenimi stranmi, in z njimi naveže stik po diplomatski poti, če ne ravnajo skladno z navedenimi sporazumi;

               (f)

               posebno pozornost namenja dejavnikom, ki vplivajo na regionalno razsežnost procesa;

               (g)

               ohranja konstruktivne odnose s podpisnicami sporazumov v okviru mirovnega procesa in tako spodbuja spoštovanje temeljnih načel demokracije, med drugim spoštovanje človekovih pravic in pravne države;

               (h)

               predlaga posredovanje Unije v mirovnem procesu in kako bi lahko najbolje nadaljevali s pobudami Unije in tekočimi prizadevanji Evropske unije v okviru mirovnega procesa, na primer z delom Unije v okviru palestinskih reform, vključno s političnimi vidiki zadevnih razvojnih projektov Unije;

               (i)

               spremlja ukrepe vseh vpletenih strani za uresničitev časovnega načrta in vse dejavnosti, ki bi lahko neugodno vplivale na izid pogajanj o dokončnem statusu, da bi četverica lahko bolje ocenila, ali vse strani spoštujejo dogovore;

               (j)

               kot odposlanec pri četverici poroča o napredku in poteku pogajanj ter sodeluje pri pripravah na srečanja odposlancev pri četverici na podlagi stališč Unije in usklajevanj z drugimi člani četverice;

               (k)

               sodeluje pri izvajanju politike Unije na področju človekovih pravic, vključno s smernicami Unije v zvezi s človekovimi pravicami, zlasti pri smernicah v zvezi z vprašanjem otrok v oboroženih spopadih ter v zvezi z nasiljem nad ženskami in dekleti in preprečevanjem vseh vrst diskriminacije proti njim, ter pri izvajanju politike Unije iz RVSZN 1325 (2000) o ženskah, miru in varnosti, med drugim s spremljanjem in poročanjem o novostih ter oblikovanjem priporočil v zvezi s tem;

               (l)

               prispeva k boljšemu razumevanju vloge Unije pri posameznikih, ki odločilno vplivajo na oblikovanje javnega mnenja na tem območju.

         Člen 4
   Izvajanje nalog
   1.   PPEU je odgovoren za izvajanje nalog, pri tem pa je podrejen VP. Da bi izpolnil svoje poslanstvo in izvajal posebne odgovornosti, ki jih ima kot PPEU, opravlja samo te naloge.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (ESZD).
   4.   Zlasti med izvajanjem nalog PPEU tesno sodeluje s predstavništvom EU v Jeruzalemu, delegacijo Unije v Tel Avivu in vsemi drugimi zadevnimi delegacijami Unije v tej regiji.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. februarja 2012 do 30. junija 2013 znaša 1 300 000 EUR.
   2.   Odhodki, ki se financirajo iz zneska, določenega v odstavku 1, so upravičeni od 1. februarja 2012. Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojih nalog in ustreznih razpoložljivih finančnih sredstev odgovoren(-a) za sestavo svoje ekipe. Ekipa vključuje strokovnjake za določena politična vprašanja, kot to zahtevajo naloge. PPEU nemudoma in redno obvešča Svet in Komisijo o sestavi svoje ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice začasno dodelile institucijam Unije ali ESZD. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice, institucije Unije ali ESZD, ki ga je dodelila, ter opravlja svoje obveznosti in ravna v interesu nalog PPEU.
   Člen 7
   Privilegiji in imunitete PPEU in njegovega/njenega osebja
   Po potrebi se o privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter članov njegovega/njenega osebja, doseže dogovor s pogodbenico gostiteljico oziroma pogodbenicami gostiteljicami. Države članice in Komisija v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove/njene ekipe spoštujejo načela varovanja tajnosti in minimalne standarde, opredeljene v Sklepu Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacija Unije oziroma države članice, kakor je ustrezno, zagotovijo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno izven Unije, PPEU v skladu s svojimi nalogami in z varnostnimi razmerami na geografskem območju, za katerega je zadolžen(-a), sprejme vse smiselno izvedljive ukrepe za varnost vsega osebja pod njegovo/njeno neposredno pristojnostjo, zlasti s:

               (a)

               pripravo posebnega varnostnega načrta misije, ki temelji na usmeritvah ESZD in vključuje posebne ukrepe za fizično zaščito, organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega ter načrtovanje obvladovanja primerov ogrožanja varnosti ter načrt za ravnanje v nepredvidenih razmerah in za evakuacijo misije;

               (b)

               zagotavljanjem, da je vse osebje, razporejeno izven Unije, zavarovano za visoko stopnjo tveganja glede na pogoje na območju misije;

               (c)

               zagotavljanjem, da so vsi člani ekipe, ki bodo razporejeni zunaj Unije, vključno z lokalnim pogodbenim osebjem, pred prihodom na območje misije ali ob prihodu opravili ustrezno varnostno usposabljanje glede na stopnjo ogroženosti, ki jo ESZD določi za območje misije;

               (d)

               zagotavljanjem, da se izvajajo vsa dogovorjena priporočila, pripravljena na podlagi rednih ocen varnosti, za VP, Svet in Komisijo pa redno pripravljajo pisna poročila o njihovem izvajanju ter o drugih varnostnih vidikih v okviru vmesnih poročil in poročil o izvedbi nalog.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   Člen 12
   Usklajevanje
   1.   PPEU spodbuja splošno politično usklajevanje Unije. Pomaga zagotoviti, da se vsi instrumenti Unije na terenu uporabljajo usklajeno za doseganje političnih ciljev Unije. Dejavnosti PPEU so usklajene z dejavnostmi Komisije, po potrebi pa tudi z dejavnostmi drugih PPEU, dejavnih v regiji, skupaj z dejavnostmi PPEU za regijo južnega Sredozemlja. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesen stik z vodjo delegacije Unije in z vodji misij držav članic. Ti PPEU pri izvajanju nalog pomagajo po vseh svojih močeh. PPEU v tesnem sodelovanju z vodjem delegacije Unije v Tel Avivu daje na terenu politične smernice vodjema Policijske misije Evropske unije za Palestinska ozemlja (EUPOL COPPS) in Misije pomoči Evropske unije za mejni prehod Rafa (EU BAM Rafah). PPEU in poveljnik civilne operacije se po potrebi posvetujeta. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU pred koncem novembra 2012 VP, Svetu in Komisiji predloži poročilo o napredku, ob izteku mandata pa celovito poročilo o izvedbi nalog.
   Člen 14
   Začetek veljavnosti
   Ta sklep začne veljati na dan sprejetja.

      V Bruslju, 23. januarja 2012

            Za Svet

            Predsednica

         C. ASHTON

      (1)  UL L 184, 23.7.2003, str. 45.

      (2)  UL L 141, 27.5.2011, str. 17.


title: Sklep Sveta (EU) 2016/1817 z dne 7. oktobra 2016 o imenovanju nadomestnega člana Odbora regij na predlog Kraljevine Španije

text:
               14.10.2016

               SL

               Uradni list Evropske unije

               L 278/45

         SKLEP SVETA (EU) 2016/1817
   z dne 7. oktobra 2016
   o imenovanju nadomestnega člana Odbora regij na predlog Kraljevine Španije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Elena CEBRIÁN CALVO je 5. oktobra 2015 s Sklepom Sveta (EU) 2015/1792 (4) kot nadomestna članica zamenjala Marío Victorio PALAU TÁRREGA.

               (2)

               Zaradi konca mandata Elene CEBRIÁN CALVO se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestnega člana Odbora regij imenuje:

               —

               Sr. D. Joan CALABUIG RULL, Delegado para la Unión Europea y Relaciones Externas de la Generalidad Valenciana.

         Člen 2
   Ta sklep začne veljati na dan sprejetja.

      V Bruslju, 7. oktobra 2016

            Za Svet

            Predsednik

         M. LAJČÁK

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

      (4)  Sklep Sveta (EU) 2015/1792 z dne 5. oktobra 2015 o imenovanju petih španskih članov in petih španskih nadomestnih članov Odbora regij (UL L 260, 7.10.2015, str. 28).


title: Sklep Sveta z dne 14. junija 1971 o uporabi člena 51 Pogodbe za francoske čezmorske departmaje

text:
Pomembno pravno obvestilo

|

31971D0238

Uradni list L 149 , 05/07/1971 str. 0001 - 0001 danska posebna izdaja: serija II zvezek I(2) str. 0123  angleška posebna izdaja: serija II zvezek I(2) str. 0197  grška posebna izdaja: poglavje 05 zvezek 1 str. 0072  španska posebna izdaja: poglavje 05 zvezek 1 str. 0147  portugalska posebna izdaja poglavje 05 zvezek 1 str. 0147

		Sklep Svetaz dne 14. junija 1971o uporabi člena 51 Pogodbe za francoske čezmorske departmaje(71/238/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 227(2) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora,ker drugi pododstavek člena 227(2) predpisuje, da Svet določi pogoje, v skladu s katerimi se določbe Pogodbe, razen tistih iz prvega pododstavka člena 227(2), in zlasti določbe člena 51 Pogodbe uporabljajo za francoske čezmorske departmaje;ker se v skladu s členom 1 in Prilogo A k Uredbi št. 3 o socialni varnosti delavcev migrantov [3] ta uredba uporablja za francoske čezmorske departmaje in Alžirijo; ker pa je bila z Uredbo št. 109/65/EGS z dne 30. julija 1965 [4] Alžirija črtana iz Priloge A k Uredbi št. 3;ker so se s Sklepom Sveta z dne 15. oktobra 1968 [5] člena 48 in 49 Pogodbe in ukrepi za izvajanje teh členov začeli uporabljati za francoske čezmorske departmaje;ker obstajajo razlogi, da se začne za te departmaje uporabljati tudi člen 51 Pogodbe,SKLENIL:Člen 1Člen 51 Pogodbe o ustanovitvi Evropske gospodarske skupnosti in določbe za izvajanje tega člena se uporabljajo za francoske čezmorske departmaje.Člen 2Ta sklep se objavi v Uradnem listu Evropskih skupnosti pod "Zakonodaja I". Veljati začne prvi dan sedmega meseca po objavi izvedbene uredbe iz člena 97 Uredbe (EGS) št. 1408/71 z dne 14. junija 1971 o uporabi sistemov socialne varnosti za delavce in njihove družine, ki se gibljejo v Skupnosti [6].V Luxembourgu, 14. junija 1971Za SvetPredsednikM. Cointat[1] UL 194, 28.10.1966, str. 3359/66, s popravkom iz UL 85, 3.3.1967.[2] UL C 10, 14.2.1968, str. 42.[3] UL 30, 16.12.1958, str. 561/58 do 596/58.[4] UL 125, 9.7.1965, str. 2124/65 do 2130/65.[5] UL L 257, 19.10.1968, str. 1.[6] UL L 149, 5.7.1971, str. 2.--------------------------------------------------


               9.3.2016

               SL

               Uradni list Evropske unije

               C 93/364

         P7_TA(2013)0349
   Imenovanje Luigija Berlinguerja v odbor, oblikovan v skladu s členom 255 PDEU
   Sklep Evropskega parlamenta z dne 10. septembra 2013 s katerim se predlaga imenovanje Luigija Berlinguerja v odbor, oblikovan v skladu s členom 255 PDEU (2013/2161(INS))
   (2016/C 093/38)

      Evropski parlament,

               —

               ob upoštevanju člena 255 Pogodbe o delovanju Evropske unije (PDEU),

               —

               ob upoštevanju člena 107a Poslovnika,

               A.

               ker Luigi Berlinguer izpolnjuje pogoje iz člena 255 PDEU;

               1.

               predlaga, naj se v odbor imenuje Luigi Berlinguer;

               2.

               naroči svojemu predsedniku, naj ta sklep posreduje predsedniku Sodišča Evropske unije.


title: Sklep Sveta z dne 17. marca 2003 o sklenitvi Sporazuma v obliki izmenjave pisem med Evropsko skupnostjo in Socialistično republiko Vietnam o spremembi memoranduma o soglasju med Evropsko skupnostjo in Vlado Vietnama o preprečevanju goljufij v trgovini z obutvenimi izdelki

text:
Pomembno pravno obvestilo

|

32003D0360

Uradni list L 124 , 20/05/2003 str. 0033 - 0033

		Sklep Svetaz dne 17. marca 2003o sklenitvi Sporazuma v obliki izmenjave pisem med Evropsko skupnostjo in Socialistično republiko Vietnam o spremembi memoranduma o soglasju med Evropsko skupnostjo in Vlado Vietnama o preprečevanju goljufij v trgovini z obutvenimi izdelki(2003/360/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 Pogodbe v povezavi s prvim stavkom člena 300(2) Pogodbe,ob upoštevanju predloga Komisije,ob upoštevanju naslednjega:(1) Komisija je v imenu Skupnosti s pogajanji s Socialistično republiko Vietnam sklenila dvostranski sporazum v obliki izmenjave pisem o spremembi memoranduma o soglasju med Evropsko skupnostjo in Vlado Vietnama o preprečevanju goljufij v trgovini z obutvenimi izdelki [1], parafiranega 4. avgusta 1999 in začasno veljavnega od 1. januarja 2000.(2) Sporazum v obliki izmenjave pisem bi se moral odobriti v imenu Skupnosti –SKLENIL:Edini členSporazum v obliki izmenjave pisem med Evropsko skupnostjo in Vietnamom o spremembi memoranduma o soglasju med Evropsko skupnostjo in Vlado Vietnama o preprečevanju goljufij v trgovini z obutvenimi izdelki se odobri v imenu Skupnosti.Besedilo sporazuma je priloženo temu sklepu.V Bruslju, 17. marca 2003Za SvetPredsednikG. Drys[1] UL L 1, 4.1.2000, str. 13.--------------------------------------------------


title: 2011/565/EU: Sklep Evropskega parlamenta z dne 10. maja 2011 o zaključku poslovnih knjig glede izvrševanja proračuna osmega, devetega in desetega Evropskega razvojnega sklada za proračunsko leto 2009

text:
               27.9.2011

               SL

               Uradni list Evropske unije

               L 250/123

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig glede izvrševanja proračuna osmega, devetega in desetega Evropskega razvojnega sklada za proračunsko leto 2009
   (2011/565/EU)
   EVROPSKI PARLAMENT,

               —

               ob upoštevanju poročila Komisije o nadaljnjem ukrepanju na podlagi sklepov o razrešnici za proračunsko leto 2008 (COM(2010) 650) in delovnih dokumentov osebja Komisije, priloženih temu poročilu (SEC(2010) 1437 in SEC(2010) 1438),

               —

               ob upoštevanju računovodskih izkazov ter izkaza prihodkov in odhodkov za osmi, deveti in deseti Evropski razvojni sklad za proračunsko leto 2009 (COM(2010) 402 – C7-0220/2010),

               —

               ob upoštevanju letnega poročila Komisije z dne 29. aprila 2010 o finančnem upravljanju osmega, devetega in desetega Evropskega razvojnega sklada za leto 2009,

               —

               ob upoštevanju finančnih informacij o Evropskih razvojnih skladih (COM(2010) 319),

               —

               ob upoštevanju letnega poročila Računskega sodišča o dejavnostih, financiranih iz osmega, devetega in desetega Evropskega razvojnega sklada za proračunsko leto 2009, skupaj z odgovori Komisije (1),

               —

               ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo je Evropsko računsko sodišče pripravilo v skladu s členom 287 Pogodbe o delovanju Evropske unije (PDEU) (2),

               —

               ob upoštevanju posebnega poročila Računskega sodišča št. 10/2008 o razvojni pomoči ES za zdravstvene storitve v Podsaharski Afriki,

               —

               ob upoštevanju posebnega poročila Računskega sodišča št. 18/2009 o uspešnosti podpore ERS za regionalno gospodarsko povezovanje v Vzhodni in Zahodni Afriki,

               —

               ob upoštevanju priporočil Sveta z dne 15. februarja 2011 o podelitvi razrešnice Komisiji glede izvajanja dejavnosti Evropskih razvojnih skladov za proračunsko leto 2009 (05469/2011– C7-0050/2011, 05472/2011– C7-0049/2011, 05473/2011– C7-0048/2011),

               —

               ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (3) in revidiranega v Luxembourgu dne 25. junija 2005 (4),

               —

               ob upoštevanju Sklepa Sveta 2001/822/ES z dne 27. novembra 2001 o pridružitvi čezmorskih držav in ozemelj k Evropski skupnosti („Sklep o pridružitvi čezmorskih držav in ozemelj“) (5), spremenjenega s Sklepom Sveta 2007/249/ES (6),

               —

               ob upoštevanju člena 33 Notranjega sporazuma z dne 20. decembra 1995 med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti na podlagi drugega finančnega protokola četrte konvencije AKP-ES (7),

               —

               ob upoštevanju člena 32 Notranjega sporazuma z dne 18. septembra 2000 med predstavniki vlad držav članic v Svetu o financiranju in upravljanju pomoči Skupnosti na podlagi finančnega protokola k Sporazumu o partnerstvu med afriškimi, karibskimi in pacifiškimi državami ter Evropsko skupnostjo in njenimi državami članicami, podpisanemu v Cotonouju (Benin) 23. junija 2000, in o dodelitvi finančne pomoči za čezmorske države in ozemlja, za katere se uporablja četrti del Pogodbe ES (8),

               —

               ob upoštevanju svoje resolucije z dne 5. maja 2010 (9), ki je bila sprejeta k sklepom Parlamenta o razrešnici glede izvrševanja splošnega proračuna Evropske unije za proračunsko leto 2008, oddelek III – Komisija in izvajalske agencije, zlasti njenih odstavkov 268–274,

               —

               ob upoštevanju člena 276 Pogodbe ES in člena 319 PDEU,

               —

               ob upoštevanju člena 74 finančne uredbe z dne 16. junija 1998, ki velja za sodelovanje pri financiranju razvoja v okviru četrte Konvencije AKP-ES (10),

               —

               ob upoštevanju člena 119 finančne uredbe z dne 27. marca 2003, ki se uporablja za deveti Evropski razvojni sklad (11),

               —

               ob upoštevanju člena 142 Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za deseti Evropski razvojni sklad (12),

               —

               ob upoštevanju člena 76 in tretje alinee člena 77 ter Priloge VI poslovnika,

               —

               ob upoštevanju poročila Odbora za proračunski nadzor in mnenja Odbora za razvoj (A7-0140/2011),

               1.

               ugotavlja, da so končni letni računovodski izkazi osmega, devetega in desetega razvojnega sklada prikazani v razpredelnici 2 letnega poročila Računskega sodišča;

               2.

               odobri zaključek poslovnih knjig osmega, devetega in desetega Evropskega razvojnega sklada za proračunsko leto 2009;

               3.

               naroči svojemu predsedniku, naj ta sklep posreduje Svetu, Komisiji, Sodišču Evropske unije, Računskemu sodišču in Evropski investicijski banki ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 303, 9.11.2010, str. 243.

      (2)  UL C 303, 9.11.2010, str. 253.

      (3)  UL L 317, 15.12.2000, str. 3.

      (4)  UL L 287, 28.10.2005, str. 4.

      (5)  UL L 314, 30.11.2001, str. 1, in UL L 324, 7.12.2001, str. 1.

      (6)  UL L 109, 26.4.2007, str. 33.

      (7)  UL L 156, 29.5.1998, str. 108.

      (8)  UL L 317, 15.12.2000, str. 355.

      (9)  UL L 252, 25.9.2010, str. 39.

      (10)  UL L 191, 7.7.1998, str. 53.

      (11)  UL L 83, 1.4.2003, str. 1.

      (12)  UL L 78, 19.3.2008, str. 1.


title: Sklep Sveta (SZVP) 2016/50 z dne 18. januarja 2016 o spremembi Sklepa 2014/219/SZVP o misiji Evropske unije v okviru SVOP v Maliju (EUCAP Sahel Mali)

text:
               19.1.2016

               SL

               Uradni list Evropske unije

               L 12/48

         SKLEP SVETA (SZVP) 2016/50
   z dne 18. januarja 2016
   o spremembi Sklepa 2014/219/SZVP o misiji Evropske unije v okviru SVOP v Maliju (EUCAP Sahel Mali)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. aprila 2014 sprejel Sklep 2014/219/SZVP (1) o misiji Evropske unije v okviru SVOP v Maliju (EUCAP Sahel Mali), ki velja 24 mesecev od začetka EUCAP Sahel Mali.

               (2)

               Svet je 19. januarja 2015 sprejel Sklep (SZVP) 2015/76 (2) o spremembi Sklepa 2014/219/SZVP, s katerim se je začel EUCAP Sahel Mali 15. januarja 2015 in ji je bil zagotovljen referenčni finančni znesek za obdobje do 14. januarja 2016.

               (3)

               Sklep 2014/219/SZVP bi bilo treba spremeniti, da se zagotovi referenčni finančni znesek za obdobje od 15. januarja 2016 do 14. januarja 2017 –

         SPREJEL NASLEDNJI SKLEP:
   Člen 1
   Sklep 2014/219/SZVP se spremeni:

               1.

               v odstavku 1 člena 14 se doda naslednji pododstavek:
               „Referenčni finančni znesek za kritje odhodkov, povezanih z EUCAP Sahel Mali, med 15. januarjem 2016 in 14. januarjem 2017 znaša 14 850 000 EUR.“;

               2.

               v členu 14 se odstavek 2 nadomesti z naslednjim:
               „2.   Vsi odhodki se upravljajo v skladu s postopki in predpisi, ki se uporabljajo za splošni proračun Unije. Fizične in pravne osebe lahko v postopkih oddaje javnih naročil misije EUCAP Sahel Mali sodelujejo brez omejitev. Poleg tega za blago, ki ga kupi EUCAP Sahel Mali, ne veljajo pravila o poreklu. Z odobritvijo Komisije lahko EUCAP Sahel Mali z državami članicami, državo gostiteljico, sodelujočimi tretjimi državami in drugimi mednarodnimi akterji sklepa tehnične dogovore za naročanje opreme, storitev in prostorov za EUCAP Sahel Mali.“

         Člen 2
   Ta sklep začne veljati na dan sprejetja.
   Uporablja se od 15. januarja 2016.

      V Bruslju, 18. januarja 2016

            Za Svet

            Predsednica

         F. MOGHERINI

      (1)  Sklep Sveta 2014/219/SZVP z dne 15. aprila 2014 o misiji Evropske unije v okviru SVOP v Maliju (EUCAP Sahel Mali) (UL L 113, 16.4.2014, str. 21).

      (2)  Sklep Sveta (SZVP) 2015/76 z dne 19. januarja 2015 o začetku misije Evropske unije v okviru SVOP v Maliju (EUCAP Sahel Mali) in spremembi Sklepa 2014/219/SZVP (UL L 13, 20.1.2015, str. 5).


title: 2009/833/ES: Sklep Komisije z dne 10. novembra 2009 o prilagoditvi korekcijskih koeficientov, ki se uporabljajo od 1. avgusta 2008 , 1. septembra 2008 , 1. oktobra 2008 , 1. novembra 2008 , 1. decembra 2008 in 1. januarja 2009 za osebne prejemke uradnikov, začasnih uslužbencev in pogodbenih uslužbencev Evropskih skupnosti, ki delajo v tretji državi

text:
               13.11.2009

               SL

               Uradni list Evropske unije

               L 297/14

      SKLEP KOMISIJE

   z dne 10. novembra 2009
   o prilagoditvi korekcijskih koeficientov, ki se uporabljajo od 1. avgusta 2008, 1. septembra 2008, 1. oktobra 2008, 1. novembra 2008, 1. decembra 2008 in 1. januarja 2009 za osebne prejemke uradnikov, začasnih uslužbencev in pogodbenih uslužbencev Evropskih skupnosti, ki delajo v tretji državi
   (2009/833/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Kadrovskih predpisov Evropskih skupnosti ter Pogojev za zaposlitev drugih uslužbencev teh skupnosti, določenih z Uredbo (EGS, Euratom, ESPJ) št. 259/68 (1), in zlasti drugega odstavka člena 13 Priloge X h Kadrovskim predpisom,
   ob upoštevanju naslednjega:

               (1)

               Z Uredbo Sveta (ES) št. 613/2009 (2) so bili na podlagi prvega odstavka člena 13 Priloge X h Kadrovskim predpisom določeni korekcijski koeficienti, ki se od 1. julija 2008 uporabljajo za osebne prejemke, ki se v valuti države napotitve izplačajo uradnikom, začasnim uslužbencem in pogodbenim uslužbencem Evropskih skupnosti, ki so napoteni v tretje države.

               (2)

               V skladu z drugim odstavkom člena 13 Priloge X h Kadrovskim spremembam je treba od 1. avgusta 2008, 1. septembra 2008, 1. oktobra 2008, 1. novembra 2008, 1. decembra 2008 in 1. januarja 2009 prilagoditi nekatere od teh korekcijskih koeficientov, potem ko se je v nekaterih tretjih državah, ob upoštevanju statističnih podatkov, ki so na voljo Komisiji, razlika med življenjskimi stroški, izmerjena na podlagi korekcijskega koeficienta in ustreznega menjalnega tečaja, povečala za več kot 5 % od zadnje določitve ali prilagoditve korekcijskih koeficientov –

         SKLENILA:
   Edini člen
   Korekcijski koeficienti za osebne prejemke, ki se uradnikom, pogodbenim uslužbencem in začasnim uslužbencem Evropskih skupnosti, ki delajo v tretji državi, izplačujejo v valuti države napotitve, se prilagodijo za nekatere države, ki so navedene v Prilogi. Ta vsebuje šest mesečnih razpredelnic, v katerih so navedene zadevne države in datumi začetka uporabe za vsako njih (1. avgust 2008, 1. september 2008, 1. oktober 2008, 1. november 2008, 1. december 2008 in 1. januar 2009).
   Menjalni tečaji, ki se uporabljajo za izračun teh osebnih prejemkov, so določeni v skladu z izvedbenimi določbami finančne uredbe in ustrezajo različnim datumom iz prvega odstavka.

      V Bruslju, 10. novembra 2009

            Za Komisijo

         Benita FERRERO-WALDNER

            Članica Komisije

      (1)  UL L 56, 4.3.1968, str. 1.

      (2)  UL L 181, 14.7.2009, str. 1.

      PRILOGA

         AVGUST 2008

                  Kraj napotitve

                  Ekonomske paritete avgust 2008

                  Menjalni tečaj avgust 2008

                  Korekcijski koeficienti avgust 2008

                     Jih ni.

                     Jih ni.

                     Jih ni.

                     Jih ni.

         SEPTEMBER 2008

                  Kraj napotitve

                  Ekonomske paritete september 2008

                  Menjalni tečaj september 2008 (1)

                  Korekcijski koeficienti september 2008 (2)

                  Nepal (3)

                  75,02

                  103,495

                  72,5

         OKTOBER 2008

                  Kraj napotitve

                  Ekonomske paritete oktober 2008

                  Menjalni tečaj oktober 2008 (4)

                  Korekcijski koeficienti oktober 2008 (5)

                  Argentina (6)

                  2,744

                  4,549

                  60,3

                  Bocvana (6)

                  5,003

                  10,0251

                  49,9

                  Gana (7)

                  0,9408

                  1,6575

                  56,8

                  Kirgizistan (6)

                  52,86

                  52,8043

                  100,1

                  Demokratična republika Kongo (Kinšasa) (6)

                  1 031

                  828,29

                  124,5

                  Venezuela (6)

                  2,183

                  3,08504

                  70,8

         NOVEMBER 2008

                  Kraj napotitve

                  Ekonomske paritete november 2008

                  Menjalni tečaj november 2008 (8)

                  Korekcijski faktorji november 2008 (9)

                  Egipt

                  2,971

                  7,18275

                  41,4

                  Etiopija

                  12,31

                  12,3791

                  99,4

                  Gvineja (Conakry)

                  4 108

                  6 121,77

                  67,1

                  Liberija

                  80,26

                  80,9742

                  99,1

                  Namibija

                  7,548

                  13,0194

                  58,0

                  Nepal (10)

                  80,21

                  101,68

                  78,9

                  Nikaragva

                  14,96

                  25,6812

                  58,3

                  Vzhodni Timor

                  0,9402

                  1,3035

                  72,1

         DECEMBER 2008

                  Kraj napotitve

                  Ekonomske paritete december 2008

                  Menjalni tečaj december 2008 (11)

                  Korekcijski faktorji december 2008 (12)

                  Saudova Arabija

                  4,887

                  4,7336

                  103,2

                  Kostarika

                  595,5

                  716,885

                  83,1

                  Gana (13)

                  0,9912

                  1,51325

                  65,5

                  Gvatemala

                  8,816

                  9,96951

                  88,4

                  Haiti

                  70,13

                  51,8381

                  135,3

                  Salomonovi otoki

                  10,94

                  10,1026

                  108,3

                  Jamajka

                  99,81

                  95,647

                  104,4

                  Malavi

                  146,6

                  177,074

                  82,8

                  Uzbekistan

                  992

                  1 748,44

                  56,7

                  Sudan (Kartum)

                  1,698

                  2,80875

                  60,5

                  Južni Sudan (Juba)

                  2,958

                  2,80875

                  105,3

                  Svazi

                  6,188

                  12,7107

                  48,7

                  Ukrajina

                  8,686

                  8,04073

                  108,0

                  Vietnam

                  11 940

                  21 278

                  56,1

         JANUAR 2009

                  Kraj napotitve

                  Ekonomske paritete januar 2009

                  Menjalni tečaj januar 2009 (14)

                  Korekcijski koeficienti januar 2009 (15)

                  Argentina (16)

                  2,906

                  4,8986

                  59,3

                  Bocvana (16)

                  5,303

                  11,0803

                  47,9

                  Ekvador

                  0,9626

                  1,4098

                  68,3

                  Kirgizistan (16)

                  56,5

                  55,5673

                  101,7

                  Madagaskar

                  2 216

                  2 429,72

                  91,2

                  Nepal (17)

                  85,82

                  106,865

                  80,3

                  Demokratična republika Kongo (Kinšasa) (16)

                  1 092

                  894,885

                  122,0

                  Dominikanska republika

                  31,86

                  50,4406

                  63,2

                  Tanzanija

                  1 188

                  1 666,43

                  71,3

                  Tajska

                  26,17

                  48,998

                  53,4

                  Venezuela (16)

                  2,344

                  3,03107

                  77,3

         (1)  1 EUR = X v nacionalni valuti (Kuba, Salvador, Ekvador = USD)

         (2)  Bruselj = 100 %.

         (3)  Koeficient za ta kraj se prilagodi trikrat: za september in november 2008 ter za januar 2009.

         (4)  1 EUR = X v nacionalni valuti (Kuba, Salvador, Ekvador = USD)

         (5)  Bruselj = 100 %.

         (6)  Koeficient za ta kraj se prilagodi dvakrat: za oktober 2008 in januar 2009.

         (7)  Koeficient za ta kraj se prilagodi dvakrat: za oktober in december 2008.

         (8)  1 EUR = X v nacionalni valuti (Kuba, Salvador, Ekvador = USD)

         (9)  Bruselj = 100 %.

         (10)  Koeficient za ta kraj se prilagodi trikrat: za september in november 2008 ter za januar 2009.

         (11)  1 EUR = X v nacionalni valuti (Kuba, Salvador, Ekvador = USD)

         (12)  Bruselj = 100 %.

         (13)  Koeficient za ta kraj se prilagodi dvakrat: za oktober in december 2008.

         (14)  1 EUR = X v nacionalni valuti (Kuba, Salvador, Ekvador = USD)

         (15)  Bruselj = 100 %.

         (16)  Koeficient za ta kraj se prilagodi dvakrat: za oktober 2008 in januar 2009.

         (17)  Koeficient za ta kraj se prilagodi trikrat: za september in november 2008 ter za januar 2009.


title: Sklep Sveta 2005/727/PNZ z dne 12. oktobra 2005 o določitvi datuma uporabe nekaterih določb Sklepa Sveta 2005/211/PNZ o uvedbi nekaterih novih funkcij za schengenski informacijski sistem, vključno v zvezi z bojem proti terorizmu

text:
               19.10.2005

               SL

               Uradni list Evropske unije

               L 273/25

      SKLEP SVETA 2005/727/PNZ
   z dne 12. oktobra 2005
   o določitvi datuma uporabe nekaterih določb Sklepa Sveta 2005/211/PNZ o uvedbi nekaterih novih funkcij za schengenski informacijski sistem, vključno v zvezi z bojem proti terorizmu
   SVET EVROPSKE UNIJE JE –
   ob upoštevanju Sklepa Sveta 2005/211/PNZ z dne 24. februarja 2005 o uvedbi nekaterih novih funkcij za schengenski informacijski sistem, vključno v zvezi z bojem proti terorizmu (1), zlasti člena 2(4) Sklepa,
   ob upoštevanju naslednjega:

               (1)

               Sklep 2005/211/PNZ določa, da se določbe člena 1 Sklepa začnejo uporabljati od datuma, ki ga določi Svet, takoj ko so izpolnjeni potrebni predpogoji, in da Svet lahko določi različne datume za začetek uporabe različnih določb. Omenjeni predpogoji so bili izpolnjeni v skladu s členom 1(10) Sklepa 2005/211/PNZ.

               (2)

               Primerno je, da se člen 1(6) Uredbe Sveta (ES) št. 871/2004 z dne 29. aprila 2004 o uvedbi nekaterih novih funkcij za schengenski informacijski sistem, vključno v zvezi z bojem proti terorizmu (2), ki je enak členu 1(10) Sklepa 2005/211/PNZ, uporablja od istega datuma.

               (3)

               Ločen Sklep Sveta določa začetek veljavnosti člena 1(6) Uredbe (ES) št. 871/2004.

               (4)

               Glede Švice predstavlja ta sklep nadaljnji razvoj določb schengenskega pravnega reda v smislu Sporazuma, podpisanega med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (3), ki sodijo v področje točke G člena 1 Sklepa 1999/437/ES (4) v povezavi s členom 4(1) sklepov Sveta 2004/860/ES (5) in 2004/849/ES (6) o podpisu v imenu Evropske unije in podpisu v imenu Evropske skupnosti ter o začasni uporabi nekaterih določb tega sporazuma –

         SKLENIL:
   Člen 1
   Člen 1(10) Sklepa 2005/211/PNZ se uporablja od 1. januarja 2006.
   Člen 2
   Ta sklep se uveljavi na dan sprejetja. Objavi se v Uradnem listu Evropske unije.

      V Luxembourgu, 12. oktobra 2005

            Za Svet

            Predsednik

         C. CLARKE

      (1)  UL L 68, 15.3.2005, str. 44.

      (2)  UL L 162, 30.4.2004, str. 29.

      (3)  Dokument Sveta 13054/04, dostopen na http://register.consilium.eu.int

      (4)  UL L 176, 10.7.1999, str. 31.

      (5)  UL L 368, 15.12.2004, str. 26.

      (6)  UL L 370, 17.12.2004, str. 78.


title: Sklep Komisije z dne 26. oktobra 2015 o sklenitvi Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom na drugi strani

text:
               4.11.2015

               SL

               Uradni list Evropske unije

               C 364/4

         SKLEP KOMISIJE
   z dne 26. oktobra 2015
   o sklenitvi Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom (1) na drugi strani
   (2015/C 364/04)
   EVROPSKA KOMISIJA –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe o ESAE,
   ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,
   ob upoštevanju naslednjega:

               (1)

               Svet je 21. junija 2013 pooblastil Evropsko komisijo, da začne pogajanja s Kosovom za stabilizacijsko-pridružitveni sporazum. Pogajanja so se uspešno zaključila 25. julija 2014 s parafiranjem osnutka besedila stabilizacijsko-pridružitvenega sporazuma.

               (2)

               Sporazum zajema tudi zadeve, ki so v pristojnosti Evropske skupnosti za atomsko energijo.

               (3)

               Zato bi bilo treba Sporazum skleniti v imenu Evropske skupnosti za atomsko energijo za zadeve, ki so zajete v Pogodbi o ustanovitvi Evropske skupnosti za atomsko energijo.

               (4)

               Podpis in sklenitev Sporazuma sta predmet ločenega postopka glede zadev, ki sodijo na področje uporabe Pogodbe o Evropski uniji in Pogodbe o delovanju Evropske unije. Stabilizacijsko-pridružitveni sporazum bo podpisan v imenu Evropske unije, s pridržkom poznejše sklenitve.

               (5)

               Sporazum ne posega v stališča držav članic Unije glede statusa Kosova, o katerem bodo odločile v skladu s svojo nacionalno prakso in mednarodnim pravom.

               (6)

               Poleg tega noben izraz, besedilo ali razlaga iz tega sklepa in Sporazuma niti uporaba vseh potrebnih pravnih podlag za sklenitev Sporazuma ne pomeni, da Evropska skupnost za atomsko energijo priznava Kosovo kot samostojno državo ali da posamezne države članice priznavajo Kosovo kot samostojno državo, če tega niso storile.

               (7)

               Stabilizacijsko-pridružitveni sporazum med Evropsko unijo in Evropsko skupnostjo za atomsko energijo na eni strani ter Kosovom na drugi strani je treba zato skleniti v imenu Evropske skupnosti za atomsko energijo –

         SPREJEL NASLEDNJI SKLEP:
   Člen 1
   Sklenitev s strani Evropske komisije in v imenu Evropske skupnosti za atomsko energijo Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom na drugi strani se odobri.
   Besedilo Sporazuma je priloženo sklepu Sveta o podpisu v imenu Evropske unije Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom na drugi strani (2).
   Člen 2
   Ta sklep ne posega v stališča držav članic in stališče Evropske skupnosti za atomsko energijo o statusu Kosova.
   Člen 3
   Član Komisije, pristojen za evropsko sosedsko politiko in širitvena pogajanja, je pooblaščen, da podpiše Stabilizacijsko-pridružitveni sporazum med Evropsko unijo in Evropsko skupnostjo za atomsko energijo na eni strani ter Kosovom na drugi strani ter da v imenu Evropske skupnosti o atomski energiji deponira listino o odobritvi iz člena 144 Sporazuma.

      V Bruslju, 26. oktobra 2015

            Za Komisijo

         Johannes HAHN

            Član Komisije

      (1)  To poimenovanje ne posega v stališča glede statusa ter je v skladu z RVSZN 1244/1999 in mnenjem Meddržavnega sodišča o razglasitvi neodvisnosti Kosova.

      (2)  Doc 10728/1/15 REV 1 in 10724/2/15 REV 2 COWEB 66 (še ni objavljeno v Uradnem listu).


title: Sklep Sveta (SZVP) 2017/734 z dne 25. aprila 2017 o spremembi Sklepa 2013/184/SZVP o omejevalnih ukrepih proti Mjanmaru/Burmi

text:
               26.4.2017

               SL

               Uradni list Evropske unije

               L 108/35

         SKLEP SVETA (SZVP) 2017/734
   z dne 25. aprila 2017
   o spremembi Sklepa 2013/184/SZVP o omejevalnih ukrepih proti Mjanmaru/Burmi
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. aprila 2013 sprejel Sklep 2013/184/SZVP (1) o omejevalnih ukrepih proti Mjanmaru/Burmi.

               (2)

               Svet je 21. aprila 2016 sprejel Sklep (SZVP) 2016/627 (2) o podaljšanju omejevalnih ukrepov do 30. aprila 2017.

               (3)

               Na podlagi pregleda Sklepa 2013/184/SZVP bi bilo treba omejevalne ukrepe podaljšati do 30. aprila 2018.

               (4)

               Sklep 2013/184/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Člen 3 Sklepa 2013/184/SZVP se nadomesti z naslednjim:

      „Člen 3
      Ta sklep se uporablja do 30. aprila 2018. Redno se pregleduje. Če Svet meni, da cilji tega sklepa niso bili doseženi, se ta sklep podaljša ali ustrezno spremeni.“

   Člen 2
   Ta sklep začne veljati dan po objavi v Uradnem listu Evropske unije.

      V Luxembourgu, 25. aprila 2017

            Za Svet

            Predsednik

         I. BORG

      (1)  Sklep Sveta 2013/184/SZVP z dne 22. aprila 2013 o omejevalnih ukrepih proti Mjanmaru/Burmi in razveljavitvi Sklepa 2010/232/SZVP (UL L 111, 23.4.2013, str. 75).

      (2)  Sklep Sveta (SZVP) 2016/627 z dne 21. aprila 2016 o spremembi Sklepa 2013/184/SZVP o omejevalnih ukrepih proti Mjanmaru/Burmi (UL L 106, 22.4.2016, str. 23).


title: Sklep Sveta 2005/719/PNZ z dne 12. oktobra 2005 o določitvi datuma uporabe nekaterih določb Sklepa 2005/211/PNZ o uvedbi nekaterih novih funkcij za schengenski informacijski sistem, vključno v zvezi z bojem proti terorizmu

text:
               15.10.2005

               SL

               Uradni list Evropske unije

               L 271/54

      SKLEP SVETA 2005/719/PNZ
   z dne 12. oktobra 2005
   o določitvi datuma uporabe nekaterih določb Sklepa 2005/211/PNZ o uvedbi nekaterih novih funkcij za schengenski informacijski sistem, vključno v zvezi z bojem proti terorizmu
   SVET EVROPSKE UNIJE JE –
   ob upoštevanju Sklepa Sveta 2005/211/PNZ z dne 24. februarja 2005 o uvedbi nekaterih novih funkcij za schengenski informacijski sistem, vključno v zvezi z bojem proti terorizmu (1), zlasti člena 2(4) Sklepa,
   ob upoštevanju naslednjega:

               (1)

               Sklep 2005/211/PNZ določa, da se določbe člena 1 omenjenega sklepa začnejo uporabljati od datuma, ki ga določi Svet, takoj ko so izpolnjeni potrebni predpogoji, in da Svet lahko določi različne datume za začetek uporabe različnih določb. Omenjeni predpogoji so bili izpolnjeni v skladu s členom 1(12) Sklepa 2005/211/PNZ.

               (2)

               Glede Švice predstavlja ta sklep nadaljnji razvoj določb schengenskega pravnega reda v smislu Sporazuma, podpisanega med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (2), ki sodijo v področje točke G člena 1 Sklepa 1999/437/ES (3) v povezavi s členom 4(1) sklepov Sveta 2004/849/ES (4) in 2004/860/ES (5) o podpisu v imenu Evropske unije in podpisu v imenu Evropske skupnosti ter o začasni uporabi nekaterih določb tega sporazuma –

         SKLENIL:
   Člen 1
   Člen 1(12) Sklepa 2005/211/PNZ se uporablja od 15. oktobra 2005.
   Člen 2
   Ta sklep se uveljavi na dan sprejetja. Objavi se v Uradnem listu Evropske unije.

      V Luxembourgu, 12. oktobra 2005

            Za Svet

            Predsednik

         C. CLARKE

      (1)  UL L 68, 15.3.2005, str. 44.

      (2)  Dokument Sveta 13054/04, dostopen na http://register.consilium.eu.int

      (3)  UL L 176, 10.7.1999, str. 31.

      (4)  UL L 368, 15.12.2004, str. 26.

      (5)  UL L 370, 17.12.2004, str. 78.


title: 2010/289/: Sklep Sveta z dne 19. januarja 2010 o obstoju čezmernega primanjkljaja v Sloveniji

text:
               21.5.2010

               SL

               Uradni list Evropske unije

               L 125/46

         SKLEP SVETA
   z dne 19. januarja 2010
   o obstoju čezmernega primanjkljaja v Sloveniji
   (2010/289/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 126(6) v povezavi s členom 126(13) in členom 136 Pogodbe,
   ob upoštevanju priporočila Komisije,
   ob upoštevanju pripomb, ki jih je predložila Slovenija,
   ob upoštevanju naslednjega:

               (1)

               V skladu s členom 126(1) Pogodbe o delovanju Evropske unije (PDEU) se države članice izogibajo čezmernemu javnofinančnemu primanjkljaju.

               (2)

               Pakt za stabilnost in rast temelji na cilju zdravih javnih financ kot sredstvu za izboljšanje pogojev za stabilnost cen in za močno trajnostno rast, ki prispeva k ustvarjanju delovnih mest.

               (3)

               Po postopku v zvezi s čezmernim primanjkljajem iz člena 126 PDEU, kot je pojasnjen v Uredbi Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (1) (ki je del Pakta za stabilnost in rast), je predvidena odločitev o obstoju čezmernega primanjkljaja. V Uredbi (ES) št. 1467/97 so prav tako določbe o izvajanju člena 104 Pogodbe o ustanovitvi Evropske skupnosti (PES), ki je postal člen 126 PDEU. Protokol o postopku v zvezi s čezmernim primanjkljajem, ki je priloga k PDEU, vsebuje dodatne določbe glede izvajanja postopka v zvezi s čezmernim primanjkljajem. Uredba Sveta (ES) št. 479/2009 (2) določa podrobna pravila in opredelitve za uporabo določb navedenega protokola.

               (4)

               Leta 2005 je bil Pakt za stabilnost in rast prenovljen, da bi se okrepili njegova učinkovitost in gospodarski temelji ter ohranila dolgoročna vzdržnost javnih financ. Cilj prenove pakta je bil zagotoviti, da se v vseh fazah postopka v zvezi s čezmernim primanjkljajem v celoti upošteva predvsem gospodarsko in proračunsko ozadje. Na ta način Pakt za stabilnost in rast zagotavlja okvir, ki podpira politike vlad za hitro ponovno vzpostavitev trdnih proračunskih stanj, pri tem pa upošteva gospodarske razmere.

               (5)

               V skladu s členom 104(5) PES, ki je postal člen 126(5) PDEU mora Komisija Svetu predložiti mnenje, če meni, da v državi članici obstaja čezmerni primanjkljaj ali tveganje zanj. Komisija je na podlagi svojega poročila po členu 104(3) PES, ki je postal 126(3) PDEU, in mnenja Ekonomsko-finančnega odbora po členu 104(4) PES, ki je postal 126(4) PDEU, ugotovila, da v Sloveniji obstaja čezmerni primanjkljaj. Komisija je zato 11. novembra 2009 Svetu predložila zadevno mnenje v zvezi s Slovenijo (3).

               (6)

               V skladu s členom 126(6) PDEU Svet upošteva morebitne pripombe, ki jih želi predložiti zadevna država članica, preden po opravljeni celoviti oceni odloči, ali čezmerni primanjkljaj obstaja. V primeru Slovenije je Svet na podlagi te celovite ocene podal ugotovitve, kakor izhaja iz tega sklepa.

               (7)

               Po podatkih, ki so jih slovenski organi sporočili oktobra 2009, bo javnofinančni primanjkljaj Slovenije v letu 2009 predvidoma dosegel 5,9 % BDP in tako znatno presegel referenčno vrednost, ki znaša 3 % BDP. Predvideno preseganje referenčne vrednosti velja za izjemno v smislu Pogodbe ter Pakta za stabilnost in rast. Zlasti je to preseganje med drugim posledica resnega gospodarskega upada v smislu Pogodbe ter Pakta za stabilnost in rast. Realna rast BDP, ki se je v letih 2007 in 2008 prepolovila, bo po napovedi služb Komisije iz jeseni 2009 letos močno negativna, saj bo znašala – 7,4 %. Čeprav so bili proračunski rezultati Slovenije v prejšnjih letih dobri, saj so bili gospodarski pogoji še vedno ugodni, zlasti zaradi rasti prihodkov, ki je bila višja od načrtovane, so izvrševanje proračuna zaznamovale prekoračitve pri odhodkih. Poleg tega predvidene prekoračitve referenčne vrednosti ni mogoče obravnavati kot začasne, saj se bo, ob predpostavki, da se politika ne bo spremenila, na podlagi napovedi služb Komisije iz jeseni 2009 primanjkljaj povečal s 6,3 % BDP leta 2009 na okoli 7 % BDP leta 2011, medtem ko bo realni BDP predvidoma spet začel počasi rasti. Ta predpostavka upošteva, da bo v skladu z državnimi načrti večina izjemnih ukrepov za odpravo krize v skladu z evropskim načrtom za oživitev gospodarstva, ki leta 2009 znašajo skoraj 1,25 % BDP, leta 2010 in 2011 postopno zmanjšana. Merilo glede primanjkljaja, določeno v Pogodbi, ni izpolnjeno.

               (8)

               Po podatkih, ki so jih slovenski organi sporočili oktobra 2009, bruto javni dolg ostaja precej pod referenčno vrednostjo, ki znaša 60 % BDP, in pričakuje se, da bo leta 2009 dosegel vrednost 34,2 % BDP. Glede na napoved služb Komisije iz jeseni 2009 naj bi se delež dolga ob nespremenjeni politiki povečal na 48 % BDP do leta 2011.

               (9)

               V skladu s členom 2(4) Uredbe (ES) št. 1467/97 se „pomembni dejavniki“ v fazah, ki vodijo do odločitve Sveta o obstoju čezmernega primanjkljaja v skladu s členom 126(6) PDEU, lahko upoštevajo le, če je v celoti izpolnjen dvojni pogoj – da primanjkljaj ostaja blizu referenčne vrednosti in da je referenčna vrednost presežena začasno. V primeru Slovenije ta dvojni pogoj ni izpolnjen. Zato v fazah, ki vodijo do te odločitve, pomembni dejavniki niso upoštevani –

         SPREJEL NASLEDNJI SKLEP:
   Člen 1
   Iz celovite ocene sledi, da v Sloveniji obstaja čezmerni primanjkljaj.
   Člen 2
   Ta sklep je naslovljen na Republiko Slovenijo.

      V Bruslju, 19. januarja 2010

            Za Svet

            Predsednica

         E. SALGADO

      (1)  UL L 209, 2.8.1997, str. 6.

      (2)  UL L 145, 10.6.2009, str. 1.

      (3)  Vsi dokumenti za Slovenijo, povezani s postopkom v zvezi s čezmernim primanjkljajem, so na voljo na spletni strani: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Sklep Sveta 2011/499/SZVP z dne 1. avgusta 2011 o spremembah in podaljšanju veljavnosti Sklepa 2010/450/SZVP o imenovanju posebnega predstavnika Evropske unije za Sudan

text:
               11.8.2011

               SL

               Uradni list Evropske unije

               L 206/50

         SKLEP SVETA 2011/499/SZVP
   z dne 1. avgusta 2011
   o spremembah in podaljšanju veljavnosti Sklepa 2010/450/SZVP o imenovanju posebnega predstavnika Evropske unije za Sudan
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 11. avgusta 2010 sprejel Sklep 2010/450/SZVP (1) o imenovanju ge. Rosalind MARSDEN za posebno predstavnico Evropske unije (PPEU) za Sudan, od 1. septembra 2010 do 31. avgusta 2011.

               (2)

               Republika Južni Sudan je 9. julija 2011 razglasila neodvisnost, zato PPEU od takrat pokriva dve neodvisni državi.

               (3)

               Go. Rosalind MARSDEN bi bilo treba imenovati za PPEU za Republiko Sudan in Republiko Južni Sudan za obdobje od 9. julija 2011 do 30. junija 2012. Zato bi bilo treba spremeniti in podaljšati Sklep 2010/450/SZVP.

               (4)

               PPEU bo svoj mandat opravljala v razmerah, ki bi se lahko poslabšale in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep 2010/450/SZVP se spremeni, kot sledi:

               1.

               naslov sklepa se nadomesti z naslednjim naslovom:

               2.

               členi 1, 2 in 3 se nadomestijo z naslednjim:
               „Člen 1
               Posebni predstavnik Evropske unije
               Ga. Rosalind MARSDEN je imenovana za posebno predstavnico Evropske unije (PPEU) za Republiko Sudan (‚Sudan‘) in Republiko Južni Sudan (‚Južni Sudan‘) od 9. julija 2011 do 30. junija 2012. Mandat PPEU lahko predčasno preneha, če tako odloči Svet na priporočilo visokega predstavnika Evropske unije za zunanje zadeve in varnostno politiko (VP).
               Člen 2
               Politični cilji
               Mandat PPEU temelji na političnih ciljih Evropske unije (v nadaljevanju besedila: Unija ali EU) v zvezi s Sudanom in Južnim Sudanom, sodelovanju s sudanskimi stranmi, Afriško unijo (AU) in Združenimi narodi (ZN) ter drugimi nacionalnimi, regionalnimi in mednarodnimi zainteresiranimi stranmi, da se doseže miren soobstoj Sudana in Južnega Sudana po izteku celovitega mirovnega sporazuma (CPA) in razglasitvi neodvisnosti Južnega Sudana dne 9. julija 2011. Med politične cilje Unije sodi dejavno prispevanje k rešitvi morebitnih nerešenih vprašanj v okviru celovitega mirovnega sporazuma in po njem ter pomoč stranem pri izvajanju dogovorov, podpiranje prizadevanj za stabilizacijo razmer na nestabilnem mejnem območju med severom in jugom, spodbujanje vzpostavljanja institucij in utrjevanje stabilnosti, varnosti in razvoja Južnega Sudana, iskanje politične rešitve konflikta v Darfurju, spodbujanje demokratičnega upravljanja, odgovornosti in spoštovanja človekovih pravic, med drugim s sodelovanjem z Mednarodnim kazenskim sodiščem, ohranitev prizadevanj v vzhodnem Sudanu in izboljšanje dostopa za humanitarne organizacije v celotnem Sudanu in Južnem Sudanu.
               Poleg tega mandat PPEU temelji na političnih ciljih Unije za pomoč pri zmanjšanju in odpravi groženj, ki jo za stabilnost Južnega Sudana in širše regije predstavlja Gospodova odporniška vojska (LRA).
               Člen 3
               Naloge
               1.   Da bi se dosegli politični cilji, ima PPEU naslednje naloge:

                           (a)

                           vzdrževanje stikov z vlado Sudana, vlado Južnega Sudana, sudanskimi in južno-sudanskimi političnimi strankami, oboroženimi gibanji v Darfurju ter civilno družbo in nevladnimi organizacijami, da se dosežejo politični cilji Unije;

                           (b)

                           vzdrževanje tesnih stikov z ZN, AU in zlasti z njeno izvedbeno skupino za Sudan na visoki ravni (AUHIP), Ligo arabskih držav, Medvladno agencijo za razvoj ter drugimi ključnimi regionalnimi in mednarodnimi interesnimi skupinami, vključno s posebnim odposlancem ZN;

                           (c)

                           sodelovanje v ustreznih mednarodnih in javnih forumih zaradi spodbujanja političnih ciljev Unije in usklajevanja mednarodnih prizadevanj v zvezi s Sudanom;

                           (d)

                           prispevanje k mednarodnim prizadevanjem za celovit, vključujoč in trajni mirovni sporazum za Darfur, ob tesnem sodelovanju z ZN, AU, vlado Katarja in drugimi mednarodnimi zainteresiranimi stranmi;

                           (e)

                           spodbujanje spoštovanja človekovih pravic z ohranjanjem rednih stikov z ustreznimi organi v Sudanu in Južnem Sudanu, tožilstvom Mednarodnega kazenskega sodišča, Uradom visokega komisarja za človekove pravice in opazovalci človekovih pravic, ki so dejavni v regiji;

                           (f)

                           prispevanje k izvajanju politike Unije o človekovih pravicah, vključno s smernicami Unije o človekovih pravicah in zlasti s smernicami Unije o otrocih v oboroženih spopadih, o nasilju nad ženskami in dekleti ter boju proti vsem vrstam diskriminacije do njih, ter politike Unije glede na Resolucijo Varnostnega sveta ZN (RVSZN) 1325(2000) o ženskah, miru in varnosti, vključno s spremljanjem in poročanjem o razvoju ter oblikovanjem priporočil v zvezi s tem;

                           (g)

                           dejavno prispevanje k izvajanju celovitega pristopa Unije k Sudanu in Južnem Sudanu, kakor je bil dogovorjen na seji Sveta za zunanje zadeve 20. junija 2011;

                           (h)

                           nadzorovanje in usklajevanje prizadevanj Unije z vsemi zadevnimi zainteresiranimi stranmi za podpiranje prizadevanj za zmanjšanje in odpravo groženj, ki jo za civiliste in stabilnost v Južnem Sudanu in širši regiji predstavlja LRA.

                     2.   Z namenom izpolnjevanja svojih nalog PPEU med drugim:

                           (a)

                           svetuje in poroča o opredelitvi stališč Unije v mednarodnih forumih, s tem pa proaktivno spodbuja in utrjuje dosledno politiko Unije do Sudana in Južnega Sudana;

                           (b)

                           ohranja pregled nad vsemi dejavnostmi Unije ter tesno sodeluje z delegacijama Unije v Kartumu in Jubi ter delegacijama Unije pri AU v Adis Abebi in pri ZN v New Yorku;

                           (c)

                           podpira politične procese in dejavnosti, povezane z reševanjem morebitnih vprašanj v okviru celovitega mirovnega sporazuma in po njem, pomaga stranem pri izvajanju dogovorov ter podpira prizadevanja za razvoj institucij v Južnem Sudanu;

                           (d)

                           prispeva k izvajanju politike Unije o človekovih pravicah, vključno s smernicami Unije o človekovih pravicah in zlasti s smernicami Unije o otrocih v oboroženih spopadih, o nasilju nad ženskami in dekleti, boju proti vsem vrstam diskriminacije do njih, ter politike Unije glede RVSZN 1325 (2000) o ženskah, miru in varnosti, vključno s spremljanjem in poročanjem o razvoju v zvezi s tem, ter

                           (e)

                           spremlja, kako sudanske in južno-sudanske strani spoštujejo ustrezne RVSZN, zlasti 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010), ter o tem poroča.“;

               3.

               v členu 4 se doda naslednji odstavek:
               „3.   PPEU tesno sodeluje z Evropsko službo za zunanje delovanje (ESZD).“;

               4.

               člen 5(1) se nadomesti z naslednjim:
               „1.   Referenčni finančni znesek 1 820 000 EUR za kritje odhodkov, povezanih z mandatom PPEU, za obdobje od 1. septembra 2010 do 30. junija 2012, se poveča za 955 000 EUR.“;

               5.

               člen 6 se nadomesti z naslednjim:
               „Člen 6
               Vzpostavitev in sestava ekipe
               1.   PPEU je v okviru svojega mandata in ustreznih razpoložljivih finančnih sredstev odgovorna za sestavo svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
               2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače osebja, ki ga PPEU začasno dodeli država članica ali institucija Unije, krije zadevna država članica, institucija Unije ali ESZD. PPEU se lahko začasno dodelijo tudi strokovnjaki, ki so jih države članice začasno dodelile institucijam Unije ali ESZD. Člani mednarodnega pogodbenega osebja so državljani ene od držav članic.
               3.   Vse začasno dodeljeno osebje ostane pod upravno pristojnostjo države članice, institucije Unije ali ESZD, ki ga je začasno dodelila, ter opravlja svoje obveznosti in deluje v interesu mandata PPEU.
               4.   V Bruslju, Kartumu in Jubi se ohranijo uradi PPEU s potrebnim političnim, upravnim in logističnim podpornim osebjem.“;

               6.

               člen 8 se nadomesti z naslednjim:
               „Člen 8
               Varovanje tajnih podatkov EU
               PPEU in člani njene ekipe spoštujejo načela varovanja tajnosti in minimalne standarde varovanja tajnosti, določene v Sklepu Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (2).

               7.

               člen 10 se nadomesti z naslednjim:
               „Člen 10
               Varnost
               V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno izven Unije, PPEU v skladu s svojimi nalogami in varnostnimi razmerami na geografskem območju, za katerega je zadolžena, sprejme vse smiselno izvedljive ukrepe za varnost vsega osebja pod njeno neposredno pristojnostjo, zlasti z:

                           (a)

                           vzpostavitvijo posebnega varnostnega načrta misije, ki vključuje ukrepe za fizično zaščito, organizacijsko varnost in varnost postopkov, upravljanje varnih premikov osebja na območje misije in znotraj njega, ter obvladovanja primerov ogrožanja varnosti, in ki vključuje načrt misije za ravnanje v nepredvidenih razmerah in evakuacijo;

                           (b)

                           zagotavljanjem, da je vse osebje, razporejeno zunaj Unije, zavarovano za visoko stopnjo tveganja glede na razmere na območju misije;

                           (c)

                           zagotavljanjem, da so vsi člani njene ekipe, ki bodo razporejeni izven Unije, vključno z lokalnim osebjem, pred prihodom ali ob prihodu na območje misije opravili ustrezno varnostno usposabljanje glede na stopnjo ogroženosti, ki je določena za območje misije;

                           (d)

                           zagotavljanjem, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa se redno pripravljajo pisna poročila o njihovem izvajanju ter o drugih varnostnih vidikih v okviru vmesnih poročil in poročil o izvedbi nalog.“;

               8.

               člen 11(2) se nadomesti z naslednjim:
               „2.   PPEU redno poroča PVO o razmerah v Darfurju in razmerah v Sudanu in Južnem Sudanu.“;

               9.

               člen 12(2) se nadomesti z naslednjim:
               „2.   Na terenu vzdržuje tesne stike z vodji delegacij Unije, med drugim v Kartumu, Jubi, Adis Abebi in New Yorku, ter vodji misij držav članic. Ti mu pri izvajanju nalog pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.“;

               10.

               člen 13 se nadomesti z naslednjim:
               „Člen 13
               Pregled
               Izvajanje tega sklepa in njegova skladnost z drugimi prispevki Unije za zadevno regijo se redno preverja. PPEU predloži Svetu, VP in Komisiji poročilo o napredku do konca meseca januarja 2012 kakor tudi izčrpno poročilo o izvedbi nalog v okviru mandata ob njegovem izteku.“.

         Člen 2
   Ta sklep začne veljati na dan sprejetja.
   Uporablja se od 9. julija 2011.

      V Bruslju, 1. avgusta 2011

            Za Svet

            Predsednik

         M. DOWGIELEWICZ

      (1)  UL L 211, 12.8.2010, str. 42.

      (2)  UL L 141, 27.5.2011, str. 17.“;